smcproject/ml-wiki-sentences huggingface dataset:
ഒരേ സാംസ്കാരികാടിത്തറയിൽ നിന്നുള്ളവരായിരുന്നെങ്കിലും ഇന്തോ ഗ്രീക്കുകാർക്ക്, ഗ്രീക്കോ ബാക്ട്രിയരിൽ നിന്നും വ്യത്യസ്തമായ ഒരു സംസ്കാരം ഉടലെടുത്തു.
ഗ്രീക്കോ ബാക്ട്രിയരുടെ നാണയങ്ങൾ തൂക്കത്തിന്റെ കാര്യത്തിൽ ആറ്റിക് മാനദണ്ഡം പുലർത്തുന്നതും ഗ്രീക്ക് ദേവന്മാരേയും, ഗ്രീക്ക് അക്ഷരങ്ങളും ആലേഖനം ചെയ്യപ്പെട്ടതായിരുന്നെങ്കിൽ ഇന്തോ ഗ്രീക്കുകളുടെ നാണയങ്ങൾ തൂക്കത്തിന്റെ കാര്യത്തിൽ ഇന്ത്യൻ മാനദണ്ഡമാണ് പുലർത്തിപ്പോന്നത്.
ഇവയിൽ ഗ്രീക്കിനു പുറമേ പ്രാകൃതഭാഷയും ഇടം കണ്ടെത്തിയിട്ടുണ്ട്.
മൗര്യന്മാരുടെ ചതുരാകൃതിയിലുള്ള ചെമ്പുനാണയങ്ങളുടെ മാതൃകയിലുള്ള നാണയങ്ങളും ഇന്തോഗ്രീക്കുകാർ പുറത്തിറക്കി.
ബുദ്ധസ്തൂപം , വിഷ്ണു എന്നിങ്ങനെ ബുദ്ധ-ഹിന്ദുമതവിശ്വാസത്തിന്റെ പ്രതീകങ്ങളും ഇന്തോഗ്രീക്കുകാരുടെ നാണയങ്ങളിൽ ആലേഖനം ചെയ്യപ്പെട്ടു .
ഇന്തോ-പാക് നിയന്ത്രണരേഖ ഇംഗ്ലീഷ് വിലാസം https://ml.wikipedia.org/wiki/Line_of_Control നിയന്ത്രണ രേഖ , ഇന്ത്യ - പാകിസ്താൻ അതിർത്തി
ഇന്ത്യയ്ക്കും പാകിസ്താനും ഇടക്ക് സ്ഥിതി ചെയ്യുന്ന പട്ടാളനിയന്ത്രിതരേഖയാണ് നിയന്ത്രണ രേഖ അഥവാ ലൈൻ ഓഫ് കൺട്രോൾ .
ഇന്ത്യാ-പാക്ക് വിഭജന സമയത്ത് പഴയ നാട്ടുരാജ്യമായ ജമ്മു-കശ്മീരിലൂടെ ഇതു കടന്നു പോകുന്നു.
ഇപ്പോൾ ഈ രേഖയ്ക്ക് പ്രസക്തിയില്ലയെങ്കിലും യഥാർത്ഥത്തിൽ ഇതാണ് രണ്ട് രാജ്യങ്ങളുടേയും അതിർത്തി രേഖ.
1972 ലെ ഷിംല കരാറിന്റെ അടിസ്ഥാനത്തിൽ നിലവിൽ വന്ന ഈ രേഖ യഥാർത്ഥത്തിൽ ഒരു "വെടി നിർത്തൽ രേഖ" (Cease Fire Line) യാണ്.
ചൈന പിടിച്ചടക്കി വെച്ചിരിക്കുന്ന ഇന്ത്യ യുടെ ഭാഗമായ അക്സായ് ചിൻ പ്രദേശത്തിനും ഇന്ത്യൻ സംസ്ഥാനമായ ജമ്മു-കശ്മീരിനും ഇടയിലുള്ള വെടി-നിർത്തൽ രേഖയാണ് യഥാർത്ഥ നിയന്ത്രണ രേഖ അഥവാ ലൈൻ ഓഫ് ആക്‌ച്വൽ കൺട്രോൾ അവലംബം
ഇന്തോ-ഇറാനിയൻ ഭാഷകൾ ഇംഗ്ലീഷ് വിലാസം https://ml.wikipedia.org/wiki/Indo-Iranian_languages
ഇന്തോ-യുറോപ്യൻ ഭാഷകളിലെ ഏറ്റവും കിഴക്കേ അറ്റത്തെ ശാഖയാണ്‌ ഇന്തോ-ഇറാനിയൻ ഭാഷകൾ എന്നറിയപ്പെടുന്നത്.
ഇതിൽ മൂന്നു ഭാഷാവിഭാഗങ്ങൾ ഉൾപ്പെടുന്നു.
ഇന്തോ-ആര്യൻ ഭാഷകൾ ഇറാനിയൻ ഭാഷകൾ നൂറിസ്ഥാനി ഭാഷകൾ
ഇന്തോ ഇറാനിയൻ ഭാഷകളെ ആര്യൻ ഭാഷകൾ എന്നും അറിയപ്പെടാറുണ്ട് .
ആര്യൻ എന്നത് ഇന്തോ ഇറാനിയൻ ഭാഷക്കാർ അവരെ സ്വയം വിശേഷിപ്പിക്കുന്ന പേരാണ്‌.
സംസ്കൃതം , അസ്സമീസ് , ഗുജറാത്തി , ഹിന്ദി , കശ്മീരി , സിന്ധി , മറാഠി , പഞ്ചാബി , നേപ്പാളി തുടങ്ങിയ ഉത്തരേന്ത്യൻ ഭാഷകൾ ഇന്തോ-ആര്യൻ ഭാഷകൾക്കുദാഹരണമാണ്‌.
ഇറാനിയൻ ഭാഷകളിൽ പേർഷ്യൻ , കുർദിഷ് , പഷ്തു , ബലൂചി തുടങ്ങിയവ ഉൾപ്പെടുന്നു ‌.
നൂറിസ്ഥാനി ഭാഷകളിൽ കാതി, പ്രസൂൻ, വൈഗാലി, ഗംബിരി, അശ്കുൻ എന്നിങ്ങനെ അഞ്ചു ഭാഷകളുണ്ട്.
നൂറിസ്ഥാനി ഭാഷകൾ കാഫിരി ഭാഷകൾ എന്നും അറിയപ്പെട്ടിരുന്നു .
ഇന്തോ ഇറാനിയൻ ഭാഷകളിലെ ഏറ്റവും പുരാതനമായ ലിഖിതരേഖകൾ, ഇന്ത്യയിൽ നിന്നുള്ള വേദങ്ങളും ഇറാനിയൻ സൊറോസ്ട്രിയരുടെ വിശുദ്ധഗ്രന്ഥമായ അവെസ്തയും , മദ്ധ്യപൂർവ്വദേശത്തെ പുരാതന മിട്ടാനിയിൽ നിന്നുള്ള ചില ലിഖിതങ്ങളുമാണ്‌ .
ഇന്തോ-യുറോപ്യൻ ഭാഷകൾ ഇംഗ്ലീഷ് വിലാസം https://ml.wikipedia.org/wiki/Indo-European_languages
യൂറോപ്പ് , ഉത്തര ഇന്ത്യൻ ഉപഭൂഖണ്ഡം , ഇറാനിയൻ പീഠഭൂമി , മദ്ധ്യേഷ്യ എന്നിവിടങ്ങളിലെ നൂറുകണക്കിന്‌ പരസ്പരബന്ധമുള്ള ഭാഷകളുടെ കുടുംബത്തെയാണ്‌ ഇന്തോ-യുറോപ്യൻ ഭാഷകൾ എന്നു പറയുന്നത്.
ലോകത്ത് ഏറ്റവുമധികം ആളുകൾ സംസാരിക്കുന്ന ഭാഷകളുടെ കുടുംബമാണിത്.
ഏകദേശം മുന്നൂറു കോടിയോളം ജനങ്ങൾ ഇന്തോ-യുറോപ്യൻ ഭാഷകൾ സംസാരിക്കുന്നു.
ഇന്ത്യയിലെ ഭാഷകളായ സംസ്കൃതം , അസ്സമീസ് , ഗുജറാത്തി , ഹിന്ദി , കശ്മീരി , സിന്ധി , മറാഠി , പഞ്ചാബി , ഇറാനിലെ പേർഷ്യൻ , യുറോപ്യൻ ഭാഷകളായ ഇംഗ്ലീഷ് , ഫ്രഞ്ച് , ജർമ്മൻ , ഗ്രീക്ക് , ഇറ്റാലിയൻ , സ്പാനിഷ് തുടങ്ങിയവ ഈ കുടുംബത്തിൽപ്പെടുന്ന ഭാഷകളാണ് ‌.
ഇന്തോ യുറോപ്യൻ ഭാഷകളുടെ ഏറ്റവും പുരാതനമായ ഉപയോഗം ബി.സി.ഇ.
രണ്ടാം സഹസ്രാബ്ദത്തിന്റെ മദ്ധ്യത്തോടെയാണ്‌ ദർശിക്കാനാകുന്നത്.
അനറ്റോളിയയിലെ ഹിറ്റൈറ്റ് ഭാഷയിലുള്ള പുരാതനരേഖകൾ (cuneiform records), ഗ്രീക്കിലുള്ള മൈസനിയൻ (mycenaeans) ലിഖിതങ്ങൾ (ലീനിയർ ബി ലിപിയിലുള്ളത്), സംസ്കൃതത്തിലെ വേദങ്ങൾ എന്നിവയാണവ.
ഇന്തോ യുറോപ്യൻ ഭാഷകളെ വീണ്ടും വിവിധ ഉപകുടുംബങ്ങളായി തരംതിരിക്കാറുണ്ട്.
അവ താഴെപ്പറയുന്നു ‌
.
ഇന്തോ ഇറാനിയൻ ഭാഷകൾ - സംസ്കൃതം , ഹിന്ദി , ഫാർസി തുടങ്ങിയവ ഉൾപ്പെടുന്നു.
അർമീനിയൻ ഭാഷ അനത്തോലിയൻ ഭാഷകൾ - ഹിറ്റൈറ്റ് ഇതിൽ ഉൾപ്പെടുന്നു.
ഹെല്ലെനിക് ഭാഷകൾ - ഗ്രീക്ക് ഇതിൽ ഉൾപ്പെടുന്നു.
ഇറ്റാലിക് ഭാഷകൾ - ലത്തീൻ ഇതിൽ ഉൾപ്പെടുന്നു.
ജെർമാനിക് ഭാഷകൾ - ഇംഗ്ലീഷ് , ജർമ്മൻ , ഡച്ച് തുടങ്ങിയവ ഉൾപ്പെടുന്നു.
ബാൾട്ടോ സ്ലവോനിക് - റഷ്യൻ ഇതിൽ ഉൾപ്പെടുന്നു.
ഇല്ലിറിയൻ ഭാഷകൾ - അൽബേനിയൻ ഉൾപ്പെടുന്നു.
തൊഖാറിയൻ ഭാഷകൾ - തൊഖാറിയൻ ഏ ഇതിൽ ഉൾപ്പെടുന്നു.
സാംസ്കാരികപ്രാധാന്യം
ഇന്തോ യുറോപ്യൻ ഭാഷകളിലുള്ള ചില പൊതുവായ വാക്കുകൾ ആദിമ ഇന്തോയുറോപ്യൻ ഭാഷക്കാരുടെ സംസ്കാരത്തിലേക്കും വെളിച്ചം വീശുന്നതാണ്‌.
ഈ വാക്കുകളിൽ നിന്ന് ഈ ജനങ്ങൾ കൃഷി ചെയ്തിരുന്നെന്നും, കുതിരയടക്കമുള്ള മൃഗങ്ങളെ ഇണക്കി വളർത്തിയിരുന്നെന്നും, മൺപാത്രങ്ങൾ നിർമ്മിച്ചിരുന്നെന്നും, വസ്ത്രങ്ങളും മറ്റു തുണികളും നെയ്തിരുന്നെന്നും, ചക്രങ്ങളുള്ള വാഹനങ്ങൾ ഉപയോഗിച്ചിരുന്നെന്നും മനസ്സിലാക്കാൻ സാധിക്കും.
ഇതിലൂടെ തന്നെ ആദിമ ഇന്തോയുറോപ്യൻ ഭാഷികൾ ബി.സി.ഇ.
ആറാം സഹസ്രാബ്ദം വരെയെങ്കിലും ഏറെക്കുറേ ഒരേ പ്രദേശത്താണ്‌ വസിച്ചിരുന്നതെന്നും കണക്കാക്കപ്പെടുന്നു .
മറ്റു ഭാഷാകുടുംബങ്ങൾ ദ്രാവിഡഭാഷകൾ ടിബറ്റോ-ബർമ്മൻ ഭാഷകൾ ഓസ്ട്രോ-ഏഷ്യാറ്റിക് ഭാഷകൾ അവലംബം ↑ {{ cite book }} : Cite has empty unknown parameter: | coauthors= ( help ) 1 2 3 {{ cite book }} : Cite has empty unknown parameter: | coauthors= ( help )
ഇന്തോ-സസ്സാനിഡുകൾ ഇംഗ്ലീഷ് വിലാസം https://ml.wikipedia.org/wiki/Indo-Sassanid ഹോർമിസിഡ് ഒന്നാമന്റെ നാണയം, അഫ്ഗാനിസ്ഥാനിൽ വാർത്തത്, മുൻ‌കാല കുശാന മാതൃകകളിൽ നിന്നും ഉരുത്തിരിഞ്ഞത്.
ഇന്തോ-സസ്സാനിഡ് കുഷാൻഷാ വർഹ്രൻ ഒന്നാമന്റെ നാണയം (ക്രി.വ. നാലാം നൂറ്റാണ്ടിന്റെ ആദ്യപാദം).
മുൻ‌വശം: ശിരോവസ്ത്രവുമായി വർഹ്രൻ ഒന്നാമൻ രാജാവ്.
പിൻ‌വശം: ശിവനും കാളയും.
മൂന്നും നാലും നൂറ്റാണ്ടുകളിൽ കുഷാണരുടെ ശക്തി ക്ഷയിച്ചപ്പോൾ ഇന്ത്യൻ ഉപഭൂഖണ്ഡത്തിന്റെ വടക്കുപടിഞ്ഞാറൻ ഭാഗത്ത് അധികാരം സ്ഥാപിച്ചവരായിരുന്നു ഇന്തോ-സസ്സാനിഡുകൾ .
കുഷാനോ-സസ്സാനിഡുകൾ എന്നും കുഷാൻഷർ എന്നും അറിയപ്പെടുന്ന ഇവർ സസ്സാനിഡ് പേർഷ്യരുടെ ഒരു ശാഖയായിരുന്നു.
410-ൽ ഇന്തോ-ഹെഫലൈറ്റുകളുടെ ആക്രമണത്തിൽ ഇവർ സ്ഥാനഭ്രഷ്ടരായി.
സസ്സാനിഡുകൾ ഹെഫലൈറ്റുകളെ ക്രി.
565-ൽ തോല്പ്പിച്ചപ്പോൾ ഇവർക്ക് അല്പം ആധിപത്യം സ്ഥാപിക്കാനായി എങ്കിലും ഇവരുടെ ഭരണം ക്രി.
600-കളിലെ അറബ് ആക്രമണങ്ങളിൽ തകർന്നു.
അനുകുൽചന്ദ്ര ചക്രവർത്തി ഇംഗ്ലീഷ് വിലാസം https://ml.wikipedia.org/wiki/Anukulchandra_Chakravarty Anukulchandra Chakravarty
ശ്രീ ശ്രീ താക്കൂർ എന്നറിയപ്പെടുന്ന അനുകുൽചന്ദ്ര ചക്രവർത്തി (14 സെപ്റ്റംബർ 1888 - 27 ജനുവരി 1969) ഒരു ആത്മീയ നേതാവും ഫിസിഷ്യനും ദിയോഘറിലെ സത്സംഗിന്റെ സ്ഥാപകനുമായിരുന്നു.
1969 ജനുവരി 27 ന് ചക്രവർത്തി അന്തരിച്ചു.
1987 ൽ ഇന്ത്യാ ഗവൺമെന്റ് അദ്ദേഹത്തിന്റെ ബഹുമാനാർത്ഥം ഒരു അനുസ്മരണ തപാൽ സ്റ്റാമ്പ് പുറത്തിറക്കി.
1888 സെപ്റ്റംബർ 14 ന് പബ്ന ജില്ലയിലെ ഹേമയേത്പൂരിലാണ് ചക്രവർത്തി ജനിച്ചത്.
പിതാവ് കോൺട്രാക്‌ടറായ ശിബചന്ദ്ര ചക്രവർത്തിയും അമ്മ മനോമോഹിനി ദേവിയുമായിരുന്നു.
അനുകുൽചന്ദ്ര പബ്ന ഇൻസ്റ്റിറ്റ്യൂഷനിൽ ഒൻപതാം ക്ലാസ് വരെ പഠിക്കുകയും തുടർന്ന് കൂടുതൽ പഠനത്തിനായി പശ്ചിമ ബംഗാളിലെ നൈഹതി ഹൈസ്കൂളിൽ ചേരുകയും ചെയ്തു.
കൊൽക്കത്ത നാഷണൽ മെഡിക്കൽ സ്കൂളിൽ നിന്ന് ഹോമിയോപ്പതിയിൽ ഡിപ്ലോമ നേടിയ അദ്ദേഹം പരിശീലനത്തിനായി ഗ്രാമത്തിലേക്ക് മടങ്ങി.
അനാരോഗ്യം ശാരീരികം മാത്രമല്ല, മാനസികവുമാണെന്ന് അനുകുൽചന്ദ്ര വിശ്വസിച്ചു.
അതനുസരിച്ച്, മാനസിക രോഗങ്ങളുടെ ചികിത്സയ്ക്കും അദ്ദേഹം വളരെയധികം പ്രാധാന്യം നൽകി.
ആരംഭത്തിൽ അനുകുൽചന്ദ്രയെ ഭക്തിനിർഭരമായ വഴികളിലൂടെ അമ്മ നയിച്ചു.
ഇത് അദ്ദേഹം ഒരു കീർത്തന പാർട്ടി രൂപീകരിക്കുന്നതിനും കീർത്തനം നടത്തുന്നതിനും കാരണമായി.
ചിലപ്പോൾ ഒരു പ്രകടന സമയത്ത്, അദ്ദേഹം ദർശനാവസ്ഥയിലേക്ക് പോകുമായിരുന്നു.
ഈ അവസ്ഥയിൽ അദ്ദേഹം പറഞ്ഞ വാക്കുകൾ പിന്നീട് ശേഖരിക്കുകയും പുണ്യപുന്തി എന്ന പുസ്തകത്തിൽ പ്രസിദ്ധീകരിക്കുകയും ചെയ്തു.
ഈ കാലഘട്ടത്തിൽ നിന്നാണ് അദ്ദേഹത്തെ ‘താക്കൂർ’ എന്ന് അഭിസംബോധന ചെയ്യാൻ തുടങ്ങിയത്.
ആത്മീയവികസനം വളർത്തുന്നതിനായി അനുകുൽചന്ദ്ര പബ്നയിൽ ഒരു സത്സംഗ ആശ്രമം സ്ഥാപിച്ചു.
വിദ്യാഭ്യാസം, കൃഷി, വ്യവസായം, നല്ല വിവാഹം എന്നിവയാണ് സത്സംഗയുടെ നാല് ആശയങ്ങൾ.
ഒരു സ്കൂൾ, ഒരു ചാരിറ്റബിൾ ആശുപത്രി, എഞ്ചിനീയറിംഗ് വർക്ക് ഷോപ്പ്, ഒരു പബ്ലിഷിംഗ് ഹൗസ്, പ്രിന്റിംഗ് പ്രസ്സ് എന്നിവയും അദ്ദേഹം സ്ഥാപിച്ചു.
സത്സംഗ ഇപ്പോഴും ബംഗ്ലാദേശിലും പശ്ചിമ ബംഗാളിലും പ്രവർത്തിക്കുന്നു.
ബംഗ്ലാദേശിൽ ധാക്ക , ചിറ്റഗോംഗ് എന്നിവയുൾപ്പെടെ നിരവധി സ്ഥലങ്ങളിൽ ഇതിന് ഓഫീസുകളുണ്ട്.
1946 ൽ അനുകുൽചന്ദ്ര ബീഹാറിലെ ദിയോഗറിൽ പോയി സത്സംഗ മാതൃകയിൽ ഒരു ആശ്രമം സ്ഥാപിച്ചു.
ഇന്ത്യ വിഭജനത്തിനുശേഷം അദ്ദേഹം പബ്നയിലേക്ക് മടങ്ങിയില്ല.
പക്ഷേ ദിയോഗറിൽ തുടർന്നു.
അവിടെ 1969 ജനുവരി 27 ന് അദ്ദേഹം മരിച്ചു.
സമൃദ്ധമായ എഴുത്തുകാരനായിരുന്നു അനുകുൽചന്ദ്ര.
അദ്ദേഹത്തിന്റെ 94 പുസ്തകങ്ങളിൽ (ബംഗാളിയിൽ 82 ഉം ഇംഗ്ലീഷിൽ 12 ഉം) പുണ്യപുന്തി, അനുശ്രുതി (6 വാല്യങ്ങൾ), ചലാർ സതി, ശശ്വതി (3 വാല്യങ്ങൾ), പ്രീതിബിനായക് (2 വാല്യങ്ങൾ) പരേഷ് ചന്ദ്ര മണ്ഡൽ എന്നിവ ശ്രദ്ധേയമാണ്.
അവലംബം മറ്റ് ഉറവിടങ്ങൾ
അനുകമ്പാദശകം ഇംഗ്ലീഷ് വിലാസം https://ml.wikipedia.org/wiki/Anukamba_dasakam
ശ്രീനാരായണഗുരു 1924ൽ രചിച്ച കൃതിയാണ് അനുകമ്പാദശകം .
സത്യദർശനം എങ്ങനെ യഥാർഥജീവിതത്തിൽ, ഉറുമ്പിനോടുപോലുമുള്ള അനുകമ്പ എന്ന ഉന്നതമൂല്യമായി പ്രകടമായിത്തീരും എന്ന് കാണിക്കുന്ന കൃതിയാണ് അനുകമ്പാദശകം.
“ ഒരു പീഡയെറുമ്പിനും വരു-
ത്തരുതെന്നുള്ളനുകമ്പയും സദാ കരുണാകര!
നല്കുകുള്ളിൽ നിൻ തിരുമെയ് വിട്ടകലാതെ ചിന്തയും.
അനുഗ്രഹം ഇംഗ്ലീഷ് വിലാസം https://ml.wikipedia.org/wiki/Anugraham_(1977_film)
അനുഗ്രഹം 1997ൽ മേലാറ്റൂർ രവിവർമ്മ നിർമ്മിച്ച് സംവിധാനം ചെയ്ത് ഒരു  ഒരു മലയാള സിനിമയാണ്.
പ്രേം നസീർ , ജയഭാരതി , ഉമ്മർ , എന്നിവർ ഈ ചിത്രത്തിൽ പ്രധാന വേഷങ്ങളിൽ അഭിനയിക്കുന്നു.
മങ്കൊമ്പ് ഗോപാലകൃഷ്ണൻ, വയലാർ, പി.ഭാസ്കരൻ എന്നിവർ രചിച്ച വരികൾക്ക് ശങ്കർ ഗണേഷിന്റെ സംഗീതത്തിൽ യേശുദാസ്, കുമാരി രമണി, പി.സുശീല എന്നിവർ ഗാനങ്ങൾ ആലപിച്ചിരിക്കുന്നു.
താരങ്ങൾ പ്രേം നസീർ - രാജൻ (രാജശേഖരൻ) ജയഭാരതി - ജ്യോതി (ജ്യോതിലക്ഷ്മി) വിൻസെന്റ് -രവി കെ.പി. ഉമ്മർ - ശ്രീധരമേനോൻ കെ.പി.എ.സി. ലളിത -പങ്കജാക്ഷിയമ്മ പട്ടം സദൻ - മത്യു രാധിക ടി.ആർ. ഓമന - കാമാക്ഷിയമ്മ പ്രതാപചന്ദ്രൻ - പ്രിൻസിപ്പൽ ബഹദൂർ - മാധവൻ പിള്ള വീരൻ - ജോസഫ് കോണ്ട്രാക്റ്റർ കുഞ്ചൻ - പദ്മലോചനൻ കുഞ്ഞാവ മാസ്റ്റർ രഘു - രാജൻ (കുട്ടിക്കാലം) മീന - രവിയുടെ അപ്പച്ചി ഒടുവിൽ ഉണ്ണികൃഷ്ണൻ -ഉണ്ണികൃഷ്ണൻ മാസ്റ്റർ പി.കെ.എബ്രഹാം - കൃഷ്ണൻ പാലാ തങ്കം - സ്കൂൾ ടീച്ചർ പറവൂർ ഭരതൻ - റൗഡി കുട്ടൻ നായർ ചിത്ര - സ്കൂൾ വിദ്യാർത്ഥി രാധാ സലൂജ ടി.പി.മാധവൻ - കളക്റ്റർ റ്റി.
പി മാധവൻ ഗാനങ്ങൾ മങ്കൊമ്പ് ഗോപാലകൃഷ്ണൻ , വയലാർ രാമവർമ്മ and പി. ഭാസ്കരൻ എന്നിവരുടെ വരികൾക്ക് ശങ്കർ ഗണേഷ് ഈണം പകർന്ന  ഗാനങ്ങൾ 4 ആണുള്ളത് .
ഗാനം ഗായകർ രചന ദൈർഘ്യം 1 കരിമ്പുനീരൊഴുകുന്ന കെ.ജെ. യേശുദാസ് , കുമാരി രമണി മങ്കൊമ്പ് ഗോപാലകൃഷ്ണൻ 2 ലീലാ തിലകമണിഞ്ഞു കെ.ജെ. യേശുദാസ് വയലാർ രാമവർമ്മ 3 ശ്യാമമയൂര രഥത്തിൽ പി. സുശീല മങ്കൊമ്പ് ഗോപാലകൃഷ്ണൻ 4 വിദ്യാലതയിലെ പി. സുശീല , കുമാരി രമണി പി. ഭാസ്കരൻ അവലംബം പുറത്തേക്കുള്ളകണ്ണീകൾ Anugraham ഇന്റർനെറ്റ് മൂവി ഡാറ്റാബേസിൽ ചിത്രം കാണുവാൻ അനുഗ്രഹം(1977)
അനുഗതരാഷ്ട്രം ഇംഗ്ലീഷ് വിലാസം https://ml.wikipedia.org/wiki/Successor_States
മറ്റൊരു രാഷ്ട്രത്തെ ഭാഗികമായോ പൂർണമായോ കൈയടക്കുന്ന രാഷ്ട്രമാണ് അനുഗതരാഷ്ട്രം എന്ന പേരിൽ അറിയപ്പെടുന്നത്.
കീഴടക്കപ്പെട്ട രാഷ്ട്രമോ രാഷ്ട്രവിഭാഗമോ ഇല്ലാതായിത്തീരുകയും വിജയിച്ച രാജ്യം, ഇല്ലാതായിത്തീർന്ന രാജ്യത്തിന്റെ അനുഗതരാഷ്ട്രമായി പരിഗണിക്കപ്പെടുകയും ചെയ്യുന്നു.
1795-ൽ പോളണ്ടിനെ വിഭജിച്ച് ആസ്ട്രിയ, പ്രഷ്യ, റഷ്യ എന്നീ രാജ്യങ്ങളുടെ ഭാഗങ്ങളാക്കിയിരുന്നു.
അതോടുകൂടി പോളണ്ട് എന്ന സ്വതന്ത്രരാജ്യം അന്ന് ഇല്ലാതായിത്തീരുകയും ആസ്ട്രിയയും പ്രഷ്യയും റഷ്യയും പോളണ്ടിന്റെ അനുഗതരാഷ്ട്രങ്ങളായിത്തീരുകയും ചെയ്തു.
ഒരു സ്വതന്ത്രരാജ്യമായിരുന്ന ഹവായീദ്വീപസമൂഹം 1898-ൽ യു.എസ്സിന്റെ ഭാഗമായിത്തീർന്നു.
യു.എസ്. തൻമൂലം ഹവായീയുടെ അനുഗതരാഷ്ട്രമായി പരിണമിച്ചു.
ഈവിധമുള്ള പിൻതുടർച്ചകൾക്ക് (മുഖ്യമായും യുദ്ധം മൂലം) വേറെയും ദൃഷ്ടാന്തങ്ങൾ ചരിത്രത്തിൽ ഉണ്ട്.
അനുഗതഭരണകൂടവും അനുഗതരാഷ്ട്രവും വിഭിന്നങ്ങളാണ്.
ഒന്ന് ഭരണകൂടത്തിന്റെയും മറ്റത് രാഷ്ട്രത്തിന്റെയും പിൻതുടർച്ചയാണ്.
ഭരണഘടനാനിയമമനുസരിച്ചോ ചിലപ്പോൾ വിപ്ലവങ്ങൾ മുഖേനയോ ഭരണകൂടങ്ങളിൽ മാറ്റങ്ങളുണ്ടാകാറുണ്ട്.
ഭരണകൂടത്തിൽ മാത്രമുണ്ടാകുന്ന വ്യതിയാനങ്ങളുടെ ഫലമായി അനുഗത ഭരണകൂടങ്ങൾ രൂപം പ്രാപിക്കാറുള്ളത് സാധാരണയാണ്.
തൻമൂലം രാഷ്ട്രത്തിന്റെ അതിർത്തികൾക്കു വ്യത്യാസങ്ങൾ വരാറില്ല.
ഇതു മുഖ്യമായും ഒരു ആഭ്യന്തരപ്രശ്നം മാത്രമേ ആകുന്നുള്ളു; എന്നാൽ അനുഗതരാഷ്ട്രം ഇതിൽനിന്നു തികച്ചും വ്യത്യസ്തമാണ്.
ഇല്ലാതായ രാഷ്ട്രത്തിന്റെ എല്ലാ ആസ്തികളും അനുഗതരാഷ്ട്രത്തിന് അവകാശപ്പെട്ടതാണ്.
എന്നാൽ ബാദ്ധ്യതകൾ പല വ്യവസ്ഥകൾക്കു വിധേയമായി മാത്രമേ അനുഗതരാഷ്ട്രം അംഗീകരിക്കാറുള്ളു.
പല രാഷ്ട്രങ്ങൾ കൂടി ഏതെങ്കിലും ഒരു രാഷ്ട്രത്തെ യുദ്ധാനന്തരം പങ്കിട്ടെടുക്കുന്ന സാഹചര്യങ്ങളിൽ, ഇല്ലാതായിത്തീർന്ന രാഷ്ട്രത്തിന്റെ പൊതുക്കടം അവർക്കു ലഭിക്കാവുന്ന ആദായത്തിന്റെ അടിസ്ഥാനത്തിൽ പങ്കിട്ടെടുക്കുകയാണ് പതിവ്.
അതുപോലെ കീഴടക്കപ്പെട്ട രാജ്യത്തിന്റെ നിയമങ്ങളും മറ്റും അതേപടി തുടരുന്നതിന് അനുഗതരാഷ്ട്രങ്ങൾക്കു ബാദ്ധ്യതയില്ല.
പുറംകണ്ണികൾ successor state Archived 2008-12-08 at the Wayback Machine .
The USSR's Successor State Archived 2011-07-20 at the Wayback Machine .
Extension of International Application to Successor State Archived 2010-05-28 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുഗതരാഷ്ട്രം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുകരണം ഇംഗ്ലീഷ് വിലാസം https://ml.wikipedia.org/wiki/Mimicry Plate from Henry Walter Bates (1862) illustrating Batesian mimicry between Dismorphia species (top row, third row) and various Ithomiini ( Nymphalidae , second row, bottom row)
ഒരു ജീവിയുടെ അല്ലെങ്കിൽ വസ്തുവിന്റെ ശബ്ദ , രൂപ , സ്വഭാവ സവിശേഷതകളിൽ ചിലതോ മുഴുവനായോ അനുകരിക്കുന്നതിനേയാണ്‌ മിമിക്രി അഥവാ അനുകരണം എന്നു പറയുന്നത്.
വിനോദത്തിനും, സ്വയരക്ഷക്കും, ആഹാര സമ്പാദനത്തിനുമായി മനുഷ്യനും മൃഗങ്ങളും ഒരുപോലെ ഈ കല ഉപയോഗിച്ചു പോരുന്നു.
അവലംബം പുറത്തേക്കുള്ള കണ്ണികൾ നിറം കൊണ്ടുള്ള മുന്നറിയിപ്പും മിമിക്രിയും ലണ്ടന് യൂണിവേഴ്സിറ്റി കോളേജിലെ പ്രഭാഷണത്തില് നിന്നും ഫോസിലുകളിലെ മിമിക്രിയും കാമോഫ്ലാജും Chemical Mimicry in Pollination Archived 2010-07-23 at the Wayback Machine .
Mimicry എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അനുകാന്തികത ഒരു ബീക്കറിൽ നിന്ന് ശക്തമായ കാന്തത്തിലേക്ക് ദ്രാവക ഓക്സിജൻ ഒഴിക്കുമ്പോൾ, ഓക്സിജൻ അതിന്റെ അനുകാന്തികത കാരണം കാന്തികധ്രുവങ്ങൾക്കിടയിൽ താൽക്കാലികമായി തങ്ങിനില്ക്കുന്നു.
ബാഹ്യമായി പ്രയോഗിക്കുന്ന കാന്തികക്ഷേത്രത്താൽ ചില വസ്തുക്കൾ ദുർബലമായി ആകർഷിക്കപ്പെടുകയും  ആ കാന്തികക്ഷേത്രത്തിന്റെ ദിശയിൽ അവയിൽ പ്രേരിത കാന്തികക്ഷേത്രങ്ങൾ രൂപപ്പെടുകയും ചെയ്യുന്ന കാന്തികതയുടെ ഒരു രൂപമാണ് അനുകാന്തികത (Paramagnetism) .
എന്നാൽ, പ്രതികാന്തിക (Diamagnetic) വസ്തുക്കൾ ഇതിന് വിപരീതമായി കാന്തികക്ഷേത്രങ്ങളാൽ വികർഷിക്കപ്പെടുകയും പ്രയോഗിച്ച കാന്തികക്ഷേത്രത്തിന്റെ വിപരീത ദിശയിൽ അവയിൽ കാന്തികക്ഷേത്രങ്ങൾ രൂപപ്പെടുകയും ചെയ്യുന്നു.
അനുകാന്തിക വസ്തുക്കളിൽ   1 നെക്കാൾ അല്പം കൂടുതൽ ആപേക്ഷിക കാന്തികതാര്യതയുളള രാസ മൂലകങ്ങളും ചില സംയുക്തങ്ങളും അടങ്ങിയിട്ടുണ്ട്.
(അതായത്, ഒരു ചെറിയ ധന കാന്തിക സ്വാധീനം അവയിലുണ്ട്) അതിനാലാണ് അവ കാന്തികക്ഷേത്രങ്ങളിലേക്ക് ആകർഷിക്കപ്പെടുന്നത്.
ഇങ്ങനെ പ്രേരിതമാകുന്ന കാന്തിക ആഘൂർണം (Magnetic moment) രേഖീയവും താരതമ്യേന ദുർബലവുമാണ്.
ഈ പ്രഭാവം തിരിച്ചറിയുന്നതിന് സംവേദനക്ഷമമായ ഒരു അനലിറ്റിക്കൽ ബാലൻസ് ആവശ്യമാണ്.
അനുകാന്തിക പദാർത്ഥങ്ങളിലെ ആധുനിക അളവുകൾ ഒരു SQUID മാഗ്നെറ്റോമീറ്റർ ഉപയോഗിച്ചാണ് നടത്തുന്നത്.
പദാർത്ഥങ്ങളിൽ ജോഡിയാക്കാത്ത ഇലക്ട്രോണുകളുടെ സാന്നിധ്യം മൂലമാണ് അനുകാന്തികത ഉണ്ടാകുന്നത്, അതിനാൽ അപൂർണ്ണമായി പൂരിപ്പിച്ച ആറ്റോമിക് ഭ്രമണപഥങ്ങളുള്ള മിക്ക ആറ്റങ്ങളും അനുകാന്തികമാണ്, എന്നിരുന്നാലും ചെമ്പ് പോലുള്ളവ ഇതിന് അപവാദമാണ്.
ജോഡിയാക്കാത്ത ഇലക്ട്രോണുകൾക്ക് ഭ്രമണം മൂലമുളള കാന്തിക ദ്വിധ്രുവ ആഘൂർണമുണ്ട്.
അങ്ങനെ അവ ചെറുകാന്തങ്ങൾ പോലെ പ്രവർത്തിക്കുന്നു.
ബാഹ്യ കാന്തികക്ഷേത്രത്തിന്റെ സ്വാധീനം മൂലം ഇലക്ട്രോണുകളുടെ ഭ്രമണം കാന്തികക്ഷേത്രത്തിന് സമാന്തരമായി മാറുന്നു, ഇത് മൊത്തത്തിലുളള ആകർഷണത്തിന് കാരണമാകുന്നു.
അനുകാന്തിക വസ്തുക്കളിൽ അലുമിനിയം , ഓക്സിജൻ , ടൈറ്റാനിയം , ഇരുമ്പ് ഓക്സൈഡ് (FeO) എന്നിവ ഉൾപ്പെടുന്നു.
ഒരു വസ്തു അനുകാന്തികമാണോ പ്രതികാന്തികമാണോ എന്ന് നിശ്ചയിക്കാൻ രസതന്ത്രത്തിൽ ലളിതമായ സാമാന്യ തത്ത്വം  ഉപയോഗിക്കുന്നു: ഒരു പദാർത്ഥത്തിലെ എല്ലാ ഇലക്ട്രോണുകളും ജോഡിയാക്കപ്പെട്ടാൽ ആ വസ്തു പ്രതികാന്തികവും ജോഡിയാക്കാത്ത ഇലക്ട്രോണുകൾ ഉളള പക്ഷം അത് അനുകാന്തികവും ആയിരിക്കും.
↑ Miessler, G. L. and Tarr, D. A. (2010) Inorganic Chemistry 3rd ed.
, Pearson/Prentice Hall publisher, ISBN 0-13-035471-6 .
അനുകൂലനം ഇംഗ്ലീഷ് വിലാസം https://ml.wikipedia.org/wiki/Adaptation Part of a series on Evolutionary Biology Key topics Introduction to evolution Common descent Evidence of common descent Processes and outcomes Population genetics ജനിതകവൈവിധ്യം • ഉൽപരിവർത്തനം പ്രകൃതി നിർദ്ധാരണം • അനുകൂലനം Polymorphism (biology) Genetic drift • Gene flow Speciation • Adaptive radiation Co-operation • Coevolution Divergent • Convergent Parallel evolution Extinction Natural history Origin of Life • History of life Timeline of evolution മനുഷ്യപരിണാമം Phylogeny ജൈവവൈവിധ്യം • ജൈവഭൂമിശാസ്ത്രം ശാസ്ത്രീയ വർഗ്ഗീകരണം • Cladistics Transitional fossil Extinction event History of evolutionary theory Overview Timeline of paleontology History of paleontology Renaissance and Enlightenment Before Darwin ചാൾസ് ഡാർവിൻ • ഒറിജിൻ ഓഫ് സ്പീഷീസ് Before the Synthesis Modern evolutionary synthesis Molecular evolution • Evo-devo Current research Fields and applications Applications of evolution Artificial selection Biosocial criminology Ecological genetics Evolutionary aesthetics Evolutionary anthropology Evolutionary computation Evolutionary economics Evolutionary ethics Evolutionary game theory Evolutionary linguistics Evolutionary medicine Evolutionary neuroscience Evolutionary physiology Evolutionary psychology Experimental evolution Phylogenetics Systematics Universal Darwinism Social implications Theory and fact Social effect Controversy Objections Level of support Evolutionary Biology Portal Category • Related topics • Book ക സ തി അനുകൂലനം
ജീവികളുടെ പരിസരവുമായുള്ള സമഞ്ജസമായ ഒത്തിണങ്ങലാണ് അനുകൂലനം .
ജീവശാസ്ത്രത്തിൽ, അനുകൂലനത്തിനു മൂന്ന് അർത്ഥതലങ്ങളാണ് ഉള്ളത്.
ഒന്നാമതായി, അനുകൂലനം എന്നത് പരിണാമക്ഷമത വർധിപ്പിക്കുന്നതിലൂടെ ജീവജാലങ്ങളെ അവ ജീവിക്കുന്ന പരിതസ്ഥിതിയുമായി ഇണങ്ങുന്ന രീതിയിൽ പ്രാപ്തമാക്കുന്ന സ്വാഭാവികനിർദ്ധാരണത്തിന്റെ (natural selection) ഭാഗമായ ഒരു പരിണാമപ്രക്രിയയാണ്.
രണ്ടാമതായി, അനുകൂലനം എന്നത് മേൽപ്പറഞ്ഞ പ്രക്രിയയുടെ ഭാഗമായി ഒരു സമഷ്ടി (population) എത്തിച്ചേരുന്ന ഒരു അവസ്ഥയാണ്.
മൂന്നാമതായി, ഇത് സ്വാഭാവിക നിർദ്ധാരണത്തിലൂടെ ഓരോ ജീവിവർഗ്ഗത്തിലുമായി നിലനിർത്തപ്പെടുകയും   പരിണമിക്കപ്പെടുകയും ചെയ്യുന്ന പ്രവർത്തനപരമായ പങ്കുള്ള (functional role) ഒരു ഫീനോടൈപ്പിക്കോ പരിണാമപരമോ ആയ ഒരു സ്വഭാവമാണ്.
പ്രാചീനകാലം മുതലേ ഇമ്പെഡിക്ലീസ്, അരിസ്റ്റോട്ടിൽ തുടങ്ങിയ ഗ്രീക്ക് തത്ത്വജ്ഞർ അനുകൂലനത്തെക്കുറിച്ച് വിവരിച്ചിട്ടുണ്ട്.
18, 19 നൂറ്റാണ്ടുകളിൽ അനുകൂലനത്തെ ദൈവസാന്നിധ്യത്തിന്റെ തെളിവായാണ് കണ്ടിരുന്നത്.
ചാൾസ് ഡാർവിനാണ് അനുകൂലനങ്ങളെ സ്വാഭാവിക പ്രകൃതി നിർദ്ധാരണത്തിന്റെ വെളിച്ചത്തിൽ വിശദികരിക്കാം എന്ന ആശയം മുന്നോട്ടു വെച്ചത്.
എല്ലാ ചുറ്റുപാടിലും അവിടത്തെ ജീവികൾ ശാരീരികഘടനയിലും പ്രവർത്തനത്തിലും അത്യന്തം പൊരുത്തപ്പെട്ടുപോകുന്നു.
ജീവികളെന്ന നിലയ്ക്കുള്ള അവിടത്തെ വിജയത്തിന് ഈ അനുകൂലനം അനിവാര്യമാണ്.
ഒരു ജീവിയെ സംബന്ധിക്കുന്ന എല്ലാ മണ്ഡലങ്ങളിലും അനുകൂലനം എന്ന പ്രതിഭാസം സ്പർശിക്കുന്നതുകൊണ്ട് ഈ പ്രശ്നം അതിസങ്കീർണമാണ്.
ജീവിയും പരിസരഘടകങ്ങളുമായുള്ള പൊരുത്തവും അതിന്റെ ആന്തരികഘടകാവയവങ്ങളിൽ അന്യോന്യമുള്ള പൊരുത്തങ്ങളും ഈ അനുകൂലനത്തിൽപെടുന്നു.
ആന്തരിക അനുകൂലനം
ശരീരഘടകങ്ങളായ അവയവങ്ങൾ പരസ്പരം ബന്ധപ്പെട്ടു പ്രവർത്തിക്കുന്നതാണ് ആന്തരികമായ അനുകൂലനത്തിന്റെ അടിസ്ഥാനം.
ഉദാഹരണമായി, ചലനമെന്ന പ്രക്രിയ പരിശോധിക്കാം.
അസ്ഥിഭാഗങ്ങളും മാംസപേശികളും ബന്ധപ്പെട്ടു പ്രവർത്തിക്കുമ്പോഴാണ് വിരലുകൾ ചലിക്കുന്നതും കാലുകൾ നീങ്ങുന്നതും.
കേൾവി, കാഴ്ച എന്നീ അനുഭൂതികൾക്ക്, ഇന്ദ്രിയഘടകങ്ങളും നാഡീഘടകങ്ങളും ചേർന്നുള്ള പ്രവർത്തനം അനിവാര്യമാണ്.
സൂക്ഷ്മപരിശോധനയിൽ ഒരു ജീവിയുടെ ഓരോ പ്രത്യേക പ്രവർത്തനത്തിലും അനവധി അവയവങ്ങളും അവയുടെ ഘടകങ്ങളും പൊരുത്തത്തോടെ ബന്ധപ്പെട്ടുകിടക്കുന്നതായി കാണാം.
ആന്തരികാവയവങ്ങളുടെ പ്രവർത്തനങ്ങൾ സമഞ്ജസമായി കൊണ്ടുപോകുന്നതിൽ നാഡീവ്യൂഹത്തിന് പ്രധാനമായ പങ്കുണ്ട്.
പരിസരഘടകങ്ങൾക്ക് വിധേയമായ ഇന്ദ്രിയങ്ങളിലൂടെ പ്രേരണകളുൾക്കൊണ്ട് ആന്തരികാവയവങ്ങൾ പ്രവർത്തിക്കുമ്പോൾ ജീവിക്ക് ബാഹ്യലോകവുമായി പൊരുത്തപ്പെടാൻ കഴിയുന്നു.
ഒരു പ്രത്യേക പ്രവർത്തനത്തെ ലാക്കാക്കിയുള്ള ശരീരഘടന പരിശോധിച്ചാൽ അതിസൂക്ഷ്മങ്ങളായ അംശങ്ങളിൽപോലും ദൃശ്യമാകുന്ന യാന്ത്രികരൂപത്തിലുള്ള അനുയോജ്യത അത്ഭുതം ഉളവാക്കുന്നതാണ്.
കൊതുകിന്റെ അതിലോലവും സങ്കീർണവുമായ വായ്ഘടകങ്ങൾ രക്തം വലിച്ചെടുക്കുന്നതിന് അനുയോജ്യമായിരിക്കുന്നു.
അതിന്റെ ഭാഗങ്ങൾ പരസ്പരപൂരകങ്ങളായ അനേകം ഉപഭാഗങ്ങളെ ഉൾക്കൊണ്ട് പ്രവർത്തിക്കുന്നു.
പരസ്പരബന്ധത്തോടും ആശ്രയത്തോടുമുള്ള അവയവങ്ങളുടെ ഇത്തരം പ്രവർത്തനങ്ങളാണ് ആന്തരികമായ അനുകൂലനം ഉണ്ടാക്കുന്നത്.
ബാഹ്യ അനുകൂലനം വിട്ടിൽ(Gryllotalpa) പ്രമാണം:Talpa europaea MHNT Tete.jpgg മോൾ (Mole)
ബാഹ്യലോകവുമായുണ്ടാകുന്ന അനുകൂലനം എല്ലാ ജീവജാലങ്ങളിലും ദൃശ്യമാണ്.
വൈവിധ്യമാർന്ന പരിസരങ്ങൾ അവയ്ക്കു പൂർണമായി ഇണങ്ങിയതരം ജീവികളെ ഉൾക്കൊള്ളുന്നു.
ജലത്തിലും കരയിലും വൃക്ഷത്തിലും ഭൂമിക്കടിയിലും പരശരീരത്തിലും മരുഭൂമിയിലും കഴിയുന്ന ജീവികൾ അതതു പരിസരങ്ങളോട് അങ്ങേയറ്റം അനുയോജ്യമായ ശരീരഘടനയും പ്രവർത്തനരീതികളും ഉള്ളവയാണ്.
ഈ വസ്തുത നിരീക്ഷണത്തിലൂടെ മനസ്സിലാക്കിയിട്ടാണ്, പ്രസിദ്ധ പുരാജീവിഗവേഷകനായ ഓസ്ബോൺ ഒരു ജീവശാസ്ത്രനിയമമായി അനുകൂലക വികിരണം (adaptive radiation) എന്ന തത്ത്വം ആവിഷ്കരിച്ചത്.
ബഹുമുഖങ്ങളായ പരിതഃസ്ഥിതികളുള്ള ഒരു വിസ്തൃത ഭൂഖണ്ഡത്തിൽ, ജീവികളെ നാനാഭാഗത്തേക്കുമുള്ള യോജ്യതാപരമായ ഒരു വികിരണത്തിന്, അതായത് അവയ്ക്കു സഹജമായ അനുയോജ്യതയ്ക്ക് വിധേയമാക്കുന്നു.
ഒരു സാമാന്യ പ്രകൃതിയിൽനിന്നും കാലക്രമേണ പലതായി തിരിഞ്ഞ് ആ ഭൂഖണ്ഡം പ്രദാനം ചെയ്യുന്ന ഏതൊരു വ്യത്യസ്തപരിസരത്തിലും ഒത്തിണങ്ങിക്കഴിയാനുള്ള വിധം അവ രൂപം പ്രാപിക്കുന്നു.
ഇതേ കാരണംകൊണ്ടു തന്നെയാണ് അഭികേന്ദ്രസരണപരിണാമം (conver-gent evolution) എന്ന മറ്റൊരു പ്രതിഭാസവും ജീവികളിൽ കാണുന്നത്.
വിഭിന്ന വർഗങ്ങളിൽപെട്ട ജീവികൾ ഒരേ പരിതഃസ്ഥിതിയിൽ ഒരേ ജീവിതസമ്പ്രദായം കൈക്കൊള്ളുകയാണെങ്കിൽ സമാനമായ ശരീരഘടനയും പ്രവൃത്തിവിശേഷങ്ങളും കാണിക്കുന്നു.
മത്സ്യവും തിമിംഗിലവും അനേക ലക്ഷം വർഷങ്ങൾക്കുമുമ്പു ജീവിച്ചിരുന്ന ഇക്തിയോസോറും (Ichthyosaur) ആകൃതിയിലും പ്രകൃതിയിലും സാദൃശ്യങ്ങൾ കാണിക്കുന്നവയാണ്.
ഇവയ്ക്കു പൊതുവായുള്ള ജലജീവിതമാണ് ഇതിന് കാരണം.
നിലം തുരക്കുന്ന വിട്ടിലിനെയും (Gryllotalpa), സസ്തനിയായ മോളി നെയും (Mole) ശ്രദ്ധിക്കുക.
കൂർത്ത ശിരോഭാഗവും പ്രവർത്തനശേഷി കുറഞ്ഞ ശുഷ്കിച്ച കണ്ണുകളും മണ്ണിളക്കാൻ പര്യാപ്തമായ മുൻകാലുകളും അവയിൽ പൊതുവായി കാണുന്നു.
അനുകരണം സംരക്ഷണനിറങ്ങൾ c/മയിലിന്റെ സംരക്ഷണനിറങ്ങൾ
അനുകൂലനത്തെക്കുറിച്ചുള്ള പരിഗണനയിൽ അനുകരണം (mimicry), സംരക്ഷണനിറങ്ങൾ (protective colouration), പരോപജീവികളുടെ സവിശേഷതകൾ, പ്രാണികളിലെ സാമൂഹ്യജീവിതം എന്നിവ പ്രത്യേക പരാമർശം അർഹിക്കുന്നു.
ഉറുമ്പിനത്തിൽപ്പെടുന്ന നീറിന്റെ (Oecophylla) കോളനികൾക്ക് സമീപം കഴിയുന്ന ഒരിനം എട്ടുകാലി (Myrmarachna) നിറത്തിലും വലിപ്പത്തിലും നീറിനോടു വളരെ സാമ്യമുള്ളവയാണ്.
വിഷമില്ലാത്ത ഹെറ്റരോഡോൺ (Heterodon) എന്നയിനം പാമ്പ് മൂർഖനെപ്പോലെ പത്തി വിടർത്തുകയും ചീറ്റുകയും ചെയ്യുന്നു.
പക്ഷികൾ ഭക്ഷിക്കാത്ത മോണാർക്ക് (Monarch) ശലഭങ്ങളോട് വർണസംവിധാനത്തിൽ (colour pattern) ഏതാണ്ട് തുല്യത പൂലർത്തിക്കൊണ്ട് അതേ പരിസരത്തിൽ വൈസ്റോയി (viceroy) ശലഭങ്ങളും കഴിയുന്നു.
പല വണ്ടുകളും സ്പർശനമാത്രയിൽ കമ്പിച്ചു നിലം പതിച്ച് ചത്തതുപോലെ കിടക്കുന്നു.
ശത്രുക്കളിൽനിന്നു രക്ഷനേടുന്നതിന് പ്രകൃതിയിൽ കാണുന്ന അനുകരണമാർഗങ്ങളാണ് ഇവയെല്ലാം.
പരിവർത്തനം പരോപജീവിയായ ഫാഷ്യോള ഹെപ്പാറ്റിക്ക
അനുകൂലനം ജീവിതത്തിൽ എത്രമാത്രം സ്വാധീനം ചെലുത്തുന്നുവെന്ന് പരോപജീവിയായ ഫാഷ്യോള ഹെപ്പാറ്റിക്ക(Fasciola hepatica) യുടെ ശരീരഘടനയും ജീവിതചക്രവും പരിശോധിച്ചാൽ മനസ്സിലാവുന്നതാണ്.
ഇവയുടെ വാസം ചെമ്മരിയാടിന്റെ പിത്തവാഹിനിയിലാണ്.
ഇലപോലെ പരന്ന ശരീരം , അള്ളിപ്പിടിക്കാൻ പുറംതൊലിയിൽ കൊച്ചു മുള്ളുകൾ, രണ്ടു ചൂഷകാംഗങ്ങൾ (suckers), ആഹാരം വലിച്ചെടുക്കാൻ പറ്റിയ ആമാശയഘടന എന്നിവ ഇതിന്റെ പ്രത്യേകതകളാണ്.
ആവശ്യമില്ലാത്ത അവയവങ്ങൾക്കെല്ലാം ക്ഷയിക്കൽ സംഭവിച്ചിരിക്കുന്നു.
പ്രത്യുത്പാദനാവയവങ്ങൾ മാത്രം വൈപുല്യമാർന്നതാണ്.
നിത്യജീവിതത്തിലെ പ്രശ്നങ്ങളായ ആഹാരസമ്പാദനം , താമസസൌകര്യം, ശത്രുക്കളിൽനിന്നുമുള്ള സംരക്ഷണം എന്നിവ ഒരു പരോപജീവിക്ക് നിസ്സാരങ്ങളാണെങ്കിലും പിൻതലമുറയെ വിജയകരമായി മറ്റൊരു പരപോഷിയിൽ എത്തിക്കുകയെന്നത് കടുത്ത പ്രശ്നം തന്നെയാണ്.
ദുർഘടമായ ഈ പാത തരണം ചെയ്യാൻ പര്യാപ്തമായ വിധത്തിൽ സങ്കീർണമാണ് പ്രത്യുത്പാദനാവയവങ്ങൾ.
അത്യധികം അണ്ഡങ്ങൾ ഉത്പാദിപ്പിച്ച് സംഭരണം ചെയ്തശേഷം ജീവിതദശകൾ ആരംഭിക്കുകയും മധ്യസ്ഥനായ മറ്റൊരു പരപോഷിയിൽ ഇതിന്റെ കുറെ ഭാഗം നിർവഹിക്കുകയും ചെയ്തിട്ട് വീണ്ടും നിശ്ചിത പരപോഷിയിൽ എത്താനുതകുന്നവിധം ജീവിതചക്രത്തിന്റെ അന്ത്യഭാഗം രൂപവത്കൃതമാകുകയും ചെയ്യുന്ന ഇവയുടേത് സവിശേഷമായ അനുകൂലനംതന്നെ.
ഒട്ടകത്തിന്റെ ശരീരഘടന മരുഭൂമിയുടെ സാഹചര്യങ്ങൾക്ക് ഇണങ്ങിയതാണ്.
ജലം അസുലഭമായിരിക്കേ അത് കിട്ടുമ്പോൾ സംഭരിക്കാനും അല്പാല്പമായി ഉപയോഗിച്ച് കുറെ ദിവസങ്ങൾ ജലപാനമില്ലാതെതന്നെ കഴിയാനും അതിനു സാധിക്കുന്നു.
മാത്രമല്ല, താഴുന്ന മണലിൽ പുതഞ്ഞുപോകാത്ത പാദങ്ങളും അത്യുഷ്ണത്തിൽ നിന്നും കണ്ണ് , മൂക്ക് , ചെവി തുടങ്ങിയ ഇന്ദ്രിയങ്ങളെ രക്ഷിക്കാൻ പാകത്തിൽ ഉയർത്തിപ്പിടിച്ച തലയും ഒട്ടകം മരുഭൂമിയോട് എത്ര വളരെ ഇണങ്ങിയതാണ് എന്നു കാണിക്കുന്നു.
നിശാശലഭങ്ങൾ
വ്യവസായമേഖലകളിലുള്ള ചില നിശാശലഭങ്ങൾ (moths) ഇരുണ്ടതും മങ്ങിയതുമായ നിറങ്ങളിൽ കാണപ്പെടുന്നു.
പ്രസ്തുത പ്രദേശങ്ങൾ വ്യവസായമേഖലകളാകുന്നതിനുമുമ്പേ നിറംമങ്ങിയ ഇനങ്ങൾ ഉണ്ടായിരുന്നു.
പക്ഷേ, വ്യവസായശാലകളിലെ നിരന്തരമായ പുകപടലം കൊണ്ട് പരിസരം ഇരുണ്ടുപോയപ്പോൾ ഇരുണ്ട നിറമുള്ളവ ക്രമേണ കൂടിവരികയും ഏതാണ്ട് 80 ശ.
വരെ ആകുകയും ചെയ്തിട്ടുണ്ടെന്ന് പഠനങ്ങൾ കാണിക്കുന്നു.
ഇതു പ്രകൃതിയുടെ തിരഞ്ഞെടുപ്പിന്റെ ഫലമായുണ്ടാകുന്ന വ്യതിയാനമാണെന്ന് ഡോ. കെറ്റിൽവെല്ലിന്റെയും മറ്റും ഗവേഷണങ്ങൾ തെളിയിച്ചിട്ടുണ്ട്.
അനുകൂലനം എങ്ങനെ വന്നുചേരുന്നുവെന്നതിന് ഈ പഠനം നല്ലൊരുദാഹരണമാണ്.
ഒരു സ്പീഷീസുതന്നെ രണ്ടോ അതിൽ കൂടുതലോ രൂപഭേദങ്ങളോടുകൂടി ഒരു നിശ്ചിതാനുപാതത്തിൽ ഒരേ സ്ഥലത്ത് തന്നെ കഴിഞ്ഞുകൂടുന്നതിന് ചില ശലഭങ്ങളും (Papilio) ഒച്ചുകളും (Snails) മറ്റും ഉദാഹരണങ്ങളാണ്.
സന്തുലിത ബഹുരൂപത (balanced polymorphism) എന്നാണിതിനു പേര്.
സ്പീഷീസിന്റെ വിജയത്തിന് ഈ പ്രതിഭാസം പ്രയോജനകരമാണ്.
അനുകൂലനത്തെ പൊതുവിലുള്ളതെന്നും സവിശേഷമായതെന്നും രണ്ടായി തിരിക്കാം.
ജലജീവികൾക്ക് നീന്താനും ശ്വാസോച്ഛ്വാസം ചെയ്യാനും മുങ്ങാനും പൊങ്ങാനും സഹായകമായ ഒരു പൊതു ഘടനയുണ്ട്.
അതുപോലെ ധാരാളമായ രോമപ്രകൃതി, വെള്ളനിറം എന്നിവ ഹിമാവൃതമായ ധ്രുവം|ധ്രുവ]] (polar) പ്രദേശങ്ങളിലെ ജീവികളുടെ പൊതുസ്വഭാവമാണ്.
ഒരു പ്രത്യേക ജീവിതരീതിക്കുവേണ്ടിയുള്ള സവിശേഷമായ അനുയോജ്യത ചില ജീവികളിൽ പ്രകടമാണ്.
മാംസഭുക്കുകളുടെ ദന്തഘടന, തേനീച്ചകളുടെ സാമൂഹിക ജീവിതത്തിനനുസരണമായ പ്രത്യേക ഘടനകൾ എന്നിവ സവിശേഷമായ അനുകൂലനത്തിന് ഉദാഹരണങ്ങളാണ്.
ഇത്രമാത്രം സങ്കുചിതമായ അനുകൂലനം പലപ്പോഴും സ്പീഷീസിന്റെ വർഗനാശത്തിന് ഇടയാക്കിയിട്ടുള്ളതിന് തെളിവുകളുണ്ട്.
അനുകൂലനം എങ്ങനെ ഉണ്ടാകുന്നു
അനുകൂലനം എങ്ങനെ വന്നുചേരുന്നു എന്നത് ശരിയായി അറിയപ്പെട്ടിട്ടില്ലെങ്കിലും, സഹജമായ പരിണാമപ്രക്രിയയുടെ കാതലായ ഭാഗമാണ് അതെന്നത് സ്പഷ്ടമാണ്.